**SPECIALŪS REIKALAVIMAI IKIMOKYKLINIO UGDYMO MOKYTOJUI(AULĖTOJUI)**

**Ikimokyklinio ugdymo auklėtojas (mokytojas) turi atitikti šiuos specialius reikalavimus:**

1. turi turėti aukštąjį išsilavinimą. Aukštąjį universitetinį išsilavinimą su bakalauro kvalifikaciniu laipsniu ar jam prilygintu išsilavinimu arba aukštasis koleginis išsilavinimas su profesinio bakalauro kvalifikaciniu laipsniu ar jam prilygintu išsilavinimu.

2. būti išklausius profesijai ar veiklos sričiai privalomus mokymus teisės aktų nustatyta tvarka ir turėti tai patvirtinančius dokumentus;

3. išmanyti ikimokyklinį ugdymą reglamentuojančius teisės aktus, pagrindinius ikimokyklinio ugdymo principus;

4. gebėti įvertinti vaiko ugdymo (si) poreikius, nustatyti ugdytinių pasiekimus ir pažangą;

5. gebėti dirbti komandoje, naudotis informacinėmis komunikacinėmis technologijomis: kaupti, analizuoti, sisteminti, apibendrinti informaciją, daryti išvadas;

6. gebėti savarankiškai planuoti, rengti ataskaitas, bendrauti ir bendradarbiauti, sklandžiai ir argumentuotai dėstyti mintis žodžiu ir raštu;

7. turėti pirmosios medicininės pagalbos teikimo ir sanitarinių-higieninių žinių kursų išklausymo

pažymėjimus ir mokėti suteikti sau (ir kitiems) pirmąją medicinos pagalbą nelaimingo atsitikimo atveju;

**UGDYMO MOKYTOJO(AUKLĖTOJO) FUNKCIJOS**

**Šias pareigas einantis darbuotojas vykdo šias funkcijas:**

1. Planuoja ir organizuoja kokybišką vaikų ugdomąjį procesą, vadovaujasi steigėjo patvirtinta ikimokyklinio ugdymo(osi) programa, orientuota į individualius vaiko ugdymo(si) poreikius ir amžių, vadovaujantis Ikimokyklinio ugdymo įstaigos higienos normomis ir taisyklėmis.
2. Vadovaudamasis parengtu metiniu ugdomosios veiklos planu, planuoja kasdieninę ugdomąją veiklą, jai ruošiasi bei yra už ją atsakingas.
3. Sistemingai vertina, fiksuoja vaikų daromą pažangą, apie vaikų pasiekimus informuoja tėvus (globėjus).
4. Kuria saugią, vaiko prigimtį atitinkančią ir fizines bei dvasines jo galias stimuliuojančią aplinką, saugo ir stiprina jo sveikatą.
5. Dirba su vaikų grupe ir individualiai, kūrybiškai modeliuoja ikimokyklinio ugdymo turinį, parenka ugdymo metodus ir priemones, atitankančias vaikų ugdymo(si) poreikius.
6. Organizuoja ugdymą žaidimų forma, puoselėja bendražmogiškąsias ir tautines vertybes, skatina vaikų savarankiškumą bei ugdo kūrybinius gebėjimus, įvertina ugdymo šeimoje tradicijas, vaikų įgytą patyrimą, įpročius, nuostatas.
7. Parengia iki einamųjų ugdymo metų rugsėjo 15 dienos metinį ugdomosios veiklos planą ir teikia jį tvirtinti lopšelio-darželio direktoriui.
8. Užtikrina vaikų saugumą.
9. Tvarko grupės, lauko žaidimų aikštelės aplinką: tvarko ir ravi gėlynus, dažo įrenginius, prižiūri ir ravi gyvatvores (kartu su auklėtojo padėjėju).
10. Dalyvauja lopšelio-darželio veiklos vertinime, audito atlikime, projektų, programų rengime, dalyvauja posėdžiuose, pasitarimuose, komandų ir darbo grupių veikloje.
11. Tvarko ir laiku pildo savo grupės dokumentaciją:

* internetinės priemonės „Mūsų darželis“ elektroninį grupės dienyną, žiniaraštį, ugdomosios veiklos planus ir kitus reikalingus punktus.
* planuoja grupės ugdomąją veiklą, nusimato pažintinę veiklą.
* kasdien pildo vaikų lankomumo tikslų elektroninį žiniaraštį, paskutinę mėnesio dieną atsiskaito buhalterijai – pateikia lankomumo žiniaraščius ir nelankytų dienų pateisinamus dokumentus.. Surenka iš tėvų ir pristato buhalterijai dokumentus, pagal kuriuos savivaldybės tarybos sprendimu ir direktoriaus įsakymu skiriamos lengvatos dėl užmokesčio už vaikų išlaikymą įstaigoje.
* rengia nustatytas ataskaitas (rudenį ir pavasarį ataskaitas apie vaikų daromą pažangą, mokslo metų pabaigoje grupės veiklos ataskaitą, savo veiklos ir kompetencijos savianalizę ir kt.) ir teikia direktoriui ir/ar kt. paskirtam atsakingam darbuotojui.
* dirba pagal steigėjo patvirtintą ugdymo modelį.
* daro išvadas apie kiekvieno vaiko patirties kaupimo ypatumus, prireikus inicijuoja individualių ugdymo(si) programų rengimą, dalyvauja jas rengiant.
* sistemingai informuoja tėvus (globėjus) apie vaikų pasiekimus, ugdymo(-si) poreikius ar iškilusias problemas (sveikatos, prigimtinių, socialinių poreikių tenkinimo ir pan.).
* bendradarbiauja su šeima, skatina tėvus (globėjus) dalyvauti grupės veikloje, derina šeimos ir įstaigos interesus, didina vaiko kokybiško ugdymo(-si) galimybes.
* moka efektyviai bendrauti ir bendradarbiauti su tėvais, globėjais, kitais pedagogais ir įvairiomis institucijomis, vaizdinga, taisyklinga kalba nuosekliai reiškia mintis, lanksčiai sprendžia problemas, valdo konfliktines situacijas.
* informuoja lopšelio-darželio administraciją ir specialistus apie vaiko turimas socialines ar sveikatos problemas, pastebėtą ar įtariamą vaiko teisių pažeidimą.
* priima vaiką į grupę ir išleidžia į namus tik su tėvais (globėjais), kitais suaugusiais asmenimis, turinčiais raštišką tėvų (globėjų) leidimą/prašymą.
* laikosi Darbo tvarkos taisyklių, profesinės ir pedagogų etikos.

12. Inicijuoja ir/ar dalyvauja bendruose renginiuose, projektuose ir kitose lopšelio-darželio veiklose ir/ar už įstaigos ribų.

13. Užtikrina savo darbo kokybę.

14. Derina tarpusavyje vaikų priežiūrą, globą, ugdymą ir laikosi nurodytų režiminių momentų.

15. Įvykus nelaimingam atsitikimui arba vaikui susirgus, nedelsiant iškviečia visuomenės sveikatos priežiūros specialistą, informuoja įstaigos administraciją, vaiko tėvus;

16. Apie visus neeilinius įvykius darbo metu praneša lopšelio-darželio vadovybei;

17. Pastebėjus sumušimus ar kito pobūdžio negalavimus, suteikia vaikui reikiamą pagalbą: jo atžvilgiu taikomą smurtą, prievartą, seksualinį ar kitokio pobūdžio išnaudojimą, praneša apie tai lopšelio-darželio vadovybei, Vaiko teisių apsaugos tarybai, policijai.

18. Esant būtinybei, vykdo direktoriaus teisėtus vienkartinio pobūdžio pavedimus.

18. Nustatyta tvarka nuolat tobulina kvalifikaciją ir profesinius įgūdžius.

19. Domisi naujausia pedagogine – metodine literatūra ir taiko darbe naujoves.